Bonsmara: Hartebeestloop Stud - Hartebeestloop se WENNER KOEI
You are here: Hartebeestloop se WENNER KOEI Login
Elke jaar word daar een koei per ras, volgens uitsonderlike produksie- en reproduksiestandaarde, uit die Logix Vleis-databasis geselekteer deur SA Stamboek.
VBB 06-0115, een van Hartebeestloop Bonsmara Stoet se Elite koeie is vir 2015 gekies. Ek haal aan uit SA Stamboek se gelukwensingsbrief “en dit is dus voorwaar ‘n prysenswaardige prestasie”.
Ons voel voorwaar trots op hierdie toekenning! Hierdie koei se syfers en prestasie is egter nie ‘n uitsondering nie, maar meer die reël by Hartebeestloop se Elite Koei Kudde. Seleksie vir vrugbaarheid en uitstaande reproduksievermoë is eie aan die kudde en word al vir baie jare streng toegepas. Hartebeestloop Bonsmaras was dan ook in 2013 en 2014 onderskeidelik die buite Suid-Afrika wenner asook die Suid-Namibië wenner van die LNR Nasionale Vleisbees Verbeteringskudde van die Jaar. Die kudde is ook vir die afgelope paar jaar onder die eerste 10 kuddes van die jaar soos deur SA Stamboek bepaal word, vir alle rasse wat geregistreer is by die instansie.
VBB 06-0115, die SA Stamboek Elite Platinum koei, is een van die uitstaande koeie in ons kudde.
Haar syfers en prestasies lyk as volg:
VBB 06-0115 se syfers en prestasies
OEK is 24 maande
TKP van 354 dae oor 7 kalwers
4 uit 5 kalwers aangebied is stoetgoedgekeur
die laaste kalf is aan voet
die voorlaaste kalf is nog in prestasietoetsing en presteer uitstekend
sy het alreeds 2 bulle op die jaarlikse produksieveilings verkoop
Nog ‘n top seun van haar is op die 2015 produksieveiling
Kyk gerus ook na Tabel 1 wat die Hartebeestloop kudde se data vergelyk met die ander deelnemers aan die LNR Nasionale Vleisbees Verbeteringskudde van die Jaar 2014. Die tabel word geplaas met erkenning aan die samestellers van die LNR Nuusbrief 2015, Dr Ben Greyling en Frans Jordaan. Hartebeestloop se syfers is, net soos die ander deelnemers se syfers, indrukwekkend.
2014 LNR NASIONALE VLEISBEES VERBETERINGSKUDDE van die JAAR
NAAM & RAS
Gemidd OEK (maande)
Gemidd TKP (dae)
Jan & Elna Dhooge
Stey Braes (Brahman)
L'Ormarins Edms Bpk
Fredericksburg Angus Stoet
Kyk ook na Tabel 2 wat die verskillende beesrasse wat by die Namibiese Stoettelers Vereniging geregistreer is, aandui (Augustus 2014).
Dit wys die aantal diere geregistreer, tussenkalf periode (TKP) en ouderdom met eerste kalf (OEK). Die tabel word geplaas met erkenning aan Bertus Kruger (Agra Provision) in sy artikel “Quo Vadis - the road ahead for the Nguni breed in Namibia, Agriforum, November 2014, Volume 27, no 10.
NAMIBIESE STOETTELERS VERENIGING - tydens AUGUSTUS 2014
GEREGISTREERDE BEESRASSE SE SYFERS
HOEVEELHEID GEREG. TELERS
HOEVEELHEID DIERE GEREG.
Die Hartebeestloop kudde syfers is as deel van die tabel heel onder bygesit.
Die Bonsmara is die moederlyn beesras van keuse. Telers en boere moet weet dat konstante en streng seleksie vir vrugbaarheid en reproduksievermoë, verhoogde inkomste oor die langtermyn sal waarborg!
Op Hartebeestloop doen ons dit al vir jare en dit werk!